Nova strategija SAD u Egiptu
Obamina administracija se na neki način našla zatečena posle odlaska Mubaraka, ali sada procenjuje moguću strategiju prema novom Egiptu
U četvrtak nije. Ali u petak jeste. Dvadeset četiri sata pošto je rekao da neće da ode, egipatski prdsednik Hosni Mubarak je podneo ostavku. To je izazvalo slavlje na Trgu Tahrir. Ali i ovde, u Vašingtonu. Novost je ostavila Sjedinjenim Državama da procene svoju inostranu politiku. To je bila jasna predsednikova poruka posle dvonedeljnog preobrtanja politike Sjedinjenih Država koje su povremeno podržavale učesnike protesta. A povremeno su naginjale prema vladi. Što je frustriralo analitičare i zakonodavce. Eksperti, među kojima je i Halid Elgindi iz Instituta „Brukings“, sada kažu da administraciju čeka mnogo posla. „ Velika promena za Egipat će biti „slobodni i pošteni“ izbori. Do sada se nije pojavio neki vodeći predsednički kandidat. Među istaknutim glasovima su dobitnik Nobelove nagrade za mir Muhamed Elbaradej, generalni sekretar Arapske lige Amr Musa i izvršni direktor „Gugla“ Vail Gonim, koga su vlasti više od nedelje držale u pritvoru. Elgindi kaže da će Egipat – kao najveća i najuticajnija arapska država – postati uzor za region. U tom smislu, važna je i politika Sjedinjenih Država. U nekoliko država, da bi se predupredili neredi, već se sprovode reforme. Iako tvorci američke politike brinu za opstanak egipatsko-izraelskog mirovnog ugovora, Elgindi kaže da demonstranti jednostavno žele bolji život. Analitičari kažu da bi egipatski borci za demokratiju i njihov uspeh, mogli da izmene američku strategiju, kaže Stiven Mekilnernej. Trideset dugih godina, „promena“ nije bila reč koja se povezivala sa egipatskom politikom. Sada kada jeste, analitičari su nestrpljivi da vide koliko će promena biti duboka. I kako će se prema njoj odnositi Sjedinjene Države.